มาทานสองครั้งค่ะ แต่ครั้งก่อนไม่ได้รีวิว จึงขอรวบยอดมารีวิวครั้งเดียว

ร้านดูดี พนักงานบริการดีค่ะ คอยเติมน้ำเปล่าให้เสมอ และเวลาเสิร์ฟก็จะบรรยายอาหารและวิธีทานด้วย
ราคาก็ไม่แพงเลย เริ่มต้นเมนูอาหารแค่ 140 เท่านั้นเอง แต่เขายังไม่รวมค่า vat และ service chart นะคะ

ส่วนของอาหาร น่าตื่นตาตื่นใจมากค่ะ สั่งมากินได้แทบทุกเมนู และยังไม่เคยเจออาหารอะไรที่ไม่อร่อยเลย

ครั้งที่มาก่อน สั่งคัลโซเน่ ผักโขมอบชีส และเครื่องดื่ม แร๊ดแรดค่ะ
คัลโซเน่นั้นคล้ายๆพิซซ่าหรือแป้งพาย แต่จะกรอบๆค่ะ พอมาเสิร์ฟที่โต๊ะ พนักงานหั่นครึ่งให้เองเลย ควันฉ่าๆกำลังดี ทานแล้วอร่อยมากค่ะ ในราคาแค่ 140 บาท
ส่วนเครื่องดื่มนั้น ชื่อแรงเลยทีเดียว แร๊ดแรด 5555 สั่งมาเพราะอยากได้เครื่องดื่มเปรี้ยวๆค่ะ แต่รสชาติกลับออกมาหวานๆ

ครั้งนี้ที่มา อย่างแรก สั่งสตูวเนื้อแก้มวัวออสเตรเลีย ที่โฆษนาว่าใช้เวลาเคี่ยวนานถึง 6 ชั่วโมงเลยทีเดียว
เนื้อวัวนุ่มมากเลยค่ะ หั่นออกมาง่ายๆเลย มันนุ่ม ละลายในปาก สมคำโฆษณา
แต่ซอสเค็มไปหน่อยค่ะ สั่งเครื่องเคียงมาเป็นข้าวสวยเลยมองข้ามไปได้ แต่ถ้าสั่งเครื่องเคียงเป็นอย่างอื่น อาจจะเค็มเกินไป
คนที่มาด้วย สั่งข้าวผัดหมูราดซอส xo เขาบอกว่าอร่อยมาก ได้ทานแล้วหมูก็นุ่มใช้ได้ค่ะ แม้จะสู้สตูวไม่ได้

ของหวาน ไม่เป็นสัปปะรดค่ะ 5555 ไม่ได้ว่าทางร้านนะ แต่เมนูชื่อนี้จริงๆ เราสับสนว่าเป็นเมนูที่ทำมาจากสัปปะรด แต่จริงๆแล้วเป็นมะม่วงค่ะ ตกแต่งโดยใช้ผลของสัปปะรด เป็นที่มาของชื่อเมนูนั้นเอง
ไม่เป็นสัปปะรด จะมาเป็นเซทคู่กันค่ะ ระหว่างทีรามิซุกับไอศครีม ในส่วนของทีรามิซุจะเป็นเค้ก ด้านบนเป็นเนื้อมะม่วงรสหวานตกแต่งเป็นดอกกุหลาบสวยงาม ด้านล่างเป็นเค้กที่ผสมเหล้าอยู่ด้วย ใครที่ไม่ชอบทานเหล้าอาจจะรู้สึกว่าแรงไป ส่วนไอศครีมมะม่วง เปรี้ยวจี๊ดมากค่ะ ทานคู่กันสลับกันไปแล้วไม่เบื่อดีค่ะ คุ้มด้วย สั่งมาหนึ่งได้ถึงสอง

ร้านนี้กลายเป็นร้านโปรดของแคทเลยค่ะ บริการดี อาหารอร่อยและไม่แพง เสียแต่ตั้งอยู่ในห้างอีสวิลที่ไม่ค่อยมีรถประจำทางผ่านเท่านั้น